**Ministru kabineta noteikumu „Noteikumi par garantēto minimālo ienākumu līmeni un pabalstu garantētā minimālā ienākumu līmeņa nodrošināšanai”**

 **projekta sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta noteikumu projekta “Noteikumi par garantēto minimālo ienākumu līmeni un pabalstu garantētā minimālā ienākumu līmeņa nodrošināšanai” (turpmāk – noteikumu projekts) mērķis ir nodrošināt sabiedrībai vieglāk uztveramu pabalsta garantētā minimālā ienākumu (turpmāk – GMI) līmeņa nodrošināšanai aprēķināšanas un piešķiršanas kārtību, apvienojot Ministru kabineta 2012.gada 18.decembra noteikumus Nr.913 „Noteikumi par garantēto minimālo ienākumu līmeni” un Ministru kabineta 2009.gada 17.jūnija noteikumus Nr.550 „Kārtība, kādā aprēķināms, piešķirams, izmaksājams pabalsts garantētā minimālā ienākumu līmeņa nodrošināšanai un slēdzama vienošanās par līdzdarbību” (turpmāk – noteikumi Nr.550). Vienlaikus noteikumu projektā netiek iekļautas normas, kas attiecas uz vienošanās par līdzdarbību slēgšanu. Noteikumu projekts paredz, ka noteikumi stājas spēkā 2020.gada 1.aprīlī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums |

|  |
| --- |
| Pamatojums: 1. Grozījums Sociālo pakalpojumu un sociālās palīdzības likuma (turpmāk – likums) 36.panta otrajā daļā, kas stājās spēkā 2020.gada 13.janvārī, kur Ministru kabinetam dots deleģējums noteikt kārtību, kādā aprēķināms, piešķirams un izmaksājams pabalsts garantētā minimālā ienākumu līmeņa nodrošināšanai, izslēdza normu par kārtību, kādā slēdzama vienošanās par līdzdarbību.
2. Ministru kabineta 2014.gada 26.augusta sēdes protokollēmuma (prot. Nr.45 45.§) "Informatīvais ziņojums "Priekšlikumi ārējo normatīvo aktu grozījumu skaita un apjoma samazināšanai"" 13.7. apakšpunkts un labas pārvaldības principi.
 |

 |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Ministru kabineta 2012.gada 18.decembra noteikumi Nr.913 „Noteikumi par garantēto minimālo ienākumu līmeni” nosaka GMI līmeni. Savukārt noteikumi Nr.550 nosaka, ka pabalstu GMI līmeņa nodrošināšanai (turpmāk – GMI pabalsts) aprēķina kā *starpību* starp Ministru kabineta vai pašvaldības noteikto GMI līmeni katram ģimenes loceklim un trūcīgas ģimenes (personas) kopējiem ienākumiem. No 2020.gada 1.janvāra valsts noteiktais GMI līmenis ir 64,00 *euro*, bet pašvaldības dažādām iedzīvotāju grupām (piemēram, bērniem, vecuma pensionāriem, personām ar invaliditāti) jau no 2012.gada to var noteikt lielāku - līdz ienākumu līmenim, kas normatīvajos aktos par ģimenes vai atsevišķi dzīvojošas personas atzīšanu par trūcīgu noteikts, lai ģimeni (personu) atzītu par trūcīgu, t.i. 128,06 *euro.* GMI līmeņa noteikšanas un tā aprēķināšanas kārtības regulējums divos noteikumos rada neskaidrības un bieži tiek pārprasts, ka GMI līmenis un pabalsta apmērs ir viens un tas pats lielums, kas praksē tā var būt tikai gadījumā, ja personai nav pilnīgi nekādu ienākumu. Būtiski ir saprast, ka GMI pabalsts ir galvenais atbalsts naudas vai mantiskā veidā trūcīgām personām. Šis ir zemākais ienākuma atbalsta veids personām, kurām nav nekādu ienākumu vai tie ir ļoti zemi, kas tiek ņemti vērā, aprēķinot GMI pabalsta apmēru.Ņemot vērā, ka no deleģējuma likumā[[1]](#footnote-1) ir izslēgtas normas par vienošanās par līdzdarbību slēgšanu, arī no noteikumiem Nr.550 būtu nepieciešams svītrot normu, kas nosaka, ka ar katru pilngadīgo GMI pabalsta saņēmēju jāslēdz vienošanos par līdzdarbību. Minētie šo noteikumu grozījumi pārsniegtu vairāk kā pusi no noteikumu apjoma, tāpēc izstrādāts noteikumu projekts. Turklāt noteikumu projekts paredz GMI pabalstu aprēķināt vienlaikus ar materiālās situācijas izvērtēšanu, kas tiek veikta, lai noteiktu atbilstību trūcīgas ģimenes (personas) statusam, tas nozīmē vienas administratīvā procesa lietas ietvaros, nerakstot vairākus iesniegumus. Likuma grozījumi nenozīmē, ka sociālā dienesta klientiem nebūs jālīdzdarbojas savas sociālās situācijas uzlabošanā, tikai turpmāk vairs obligāti nebūs jāslēdz šī konkrētā vienošanās par līdzdarbību, kas bieži tika tiešā veidā sasaistīta ar GMI pabalsta izmaksu vai atteikumu to izmaksāt, kas norādīja uz iepriekšminētās vienošanās formālo raksturu. Lielākajā daļā gadījumu vienošanās par līdzdarbību nesasniedza savu sākotnējo mērķi, jo noteica pienākumus GMI pabalsta piešķiršanai nevis klienta sociālās situācijas reālām izmaiņām.Jāatzīmē, ka līdzdarbības jautājumus pietiekami plaši reglamentē likumi. Atbilstoši likumā noteiktajam klientam ir pienākums[[2]](#footnote-2):1) aktīvi iesaistīties savas problēmas risināšanā, pildot līdzdarbības pienākumus, tajā skaitā piedaloties sociālās rehabilitācijas pasākumos darba un sociālo prasmju saglabāšanai, atjaunošanai un apgūšanai;2) sniegt ziņas par sevi, sadarboties ar sociālo dienestu savas sociālās situācijas novērtēšanā un pildīt sociālā dienesta ieteikumus šīs situācijas uzlabošanai;3) aktīvi darboties, lai palielinātu savu pelnītspēju un ienākumus;4) izmantot iespējas saņemt sociālās rehabilitācijas pakalpojumus, ja klientam vai kādam no viņa ģimenes locekļiem ir atkarības problēmas (atkarība no alkohola, narkotikām, azartspēlēm).Savukārt, atbilstoši likuma 37.panta otrās daļas 1.punktam atteikšanās no līdzdarbības ir pamats sociālās palīdzības pabalsta samazināšanai vai nepiešķiršanai.Vienlaikus uz ikvienu attiecas arī likuma “Par sociālo drošību” V nodaļa par personas līdzdarbību savu sociālo tiesību īstenošanā, ja persona vēlas izmantot kādu no sociālās drošības sistēmas pakalpojumiem.Noteikumu projekts būtiski nemaina iepriekš minēto divu Ministru kabineta noteikumu saturu, tikai precizē un sastrukturē regulējumu, atbilstoši deleģējumam likumā. Tāpat noteikumu projektā netiek iekļautas tās noteikumu Nr.550 normas, kas dublē likuma normas par sociālās palīdzības pabalstu piešķiršanu, atteikumu tos piešķirt, pabalstu samazināšanu, pārtraukšanu (likuma 37.pants), t.sk saistībā ar atteikšanos līdzdarboties savu problēmu risināšanā. Noteikumu projekts nodrošinās sabiedrībai vieglāk uztveramu GMI pabalsta aprēķināšanas un piešķiršanas kārtību.Noteikumu projektā noteikts, ka noteikumi stāsies spēkā 2020.gada 1.aprīlī un ka visu iepriekš piešķirto GMI pabalstu izmaksa turpināsies atbilstoši normatīvajiem aktiem, kas bija spēkā līdz 31.03.2020.  |
| 3. | Projekta izstrādē iesaistītās institūcijas un publiskas personas kapitālsabiedrības | Nav. |
| 4. | Cita informācija | Noteikumu projekts nav saistīts ar GMI līmeņa un GMI pabalsta apmēra jautājumu. Par šo jautājumu ministrija izstrādāja un Ministru kabinets 2014. gada 30. oktobrī ar rīkojumu Nr. 619 (prot. Nr. 57 44. §) apstiprināja koncepciju "Par minimālā ienākuma līmeņa noteikšanu" (turpmāk – koncepcija). Lai ieviestu koncepciju, tika izstrādāts politikas plānošanas dokuments "Plāns minimālo ienākumu atbalsta sistēmas pilnveidošanai 2020.–2021. gadam" (turpmāk – plāns), kuru Ministru kabinets konceptuāli atbalstīja ar 2019. gada 22. augusta rīkojumu Nr. 408 "Par Plānu minimālo ienākumu atbalsta sistēmas pilnveidošanai 2020.–2021. gadam" (prot. Nr. 34 44. §). Taču valsts fiskālās telpas ierobežojumu dēļ plānā noteiktos pasākumus nevar īstenot pilnā apmērā, tādēļ 2020. gada valsts budžeta veidošanas procesā ministrijas prioritārais pasākums "Atbalsts minimālā ienākumu līmeņa palielināšanai" tika atbalstīts ierobežotā apjomā, paaugstinot GMI līmeni 2020.gadā salīdzinājumā ar 2019.gadu par 11 *euro* (no 53 *euro* līdz 64 *euro).* |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Statistikas dati liecina, ka laika periodā no 2015.gada līdz 2018.gadam GMI pabalsta saņēmēju skaits samazinājās 1,6 reizes: no 34 218 personām 2015.gadā līdz 20 878 personām 2018.gadā (skatīt 1.tabulu). 1.tabula. GMI pabalsta saņēmēju skaita dinamika 2015. – 2018.gadā.

|  |  |  |  |  |
| --- | --- | --- | --- | --- |
| **GMI pabalsta saņēmēji** | **2015** | **2016** | **2017** | **2018** |
| GMI pabalstu saņēmušo personu skaits | 34 218 | 27 769 | 25 823 | 20 878 |
| t.sk. bērni | 8 994 | 6 120 | 5 953 | 4 316 |
| no tiem bērni ar invaliditāti | 508 | 360 | 368 | 278 |
| strādājošas personas | 3 292 | 2 430 | 2 313 | 1 767 |
| nestrādājošas personas | 14 083 | 11 779 | 10 286 | 7 927 |
| personas bērna kopšanas atvaļinājumā | 922 | 648 | 615 | 475 |
| pilngadīgas personas ar invaliditāti | 4 050 | 3 743 | 3 659 | 3 407 |
| pensijas vecuma personas | 2 877 | 3 049 | 2 997 | 2 986 |
| *GMI pabalstu saņēmušo personu īpatsvars no trūcīgo personu kopskaita, %* | *41.5* | *40.4* | *41.5* | *41.4* |
| *GMI pabalstu saņēmušo personu īpatsvars no privātajās mājsaimniecībās dzīvojošo personu skaita, %* | *1.7* | *1.4* | *1.3* | *1.1* |

Tiek prognozēts GMI pabalsta saņēmēju skaita samazinājums 2019.gadā par 8.3% salīdzinājumā ar 2018.gadu. Tiek prognozēts, ka GMI pabalstu 2019.gadā saņems 19 153 personas (statistikas dati par 2019.gadu būs apkopti 2020.gada maijā). Ņemot vērā, ka GMI līmeņa pieaugums 2020.gadā salīdzinājumā ar 2019.gadu ir tikai 11 *euro* un tiek prognozēts, ka GMI pabalsta saņēmēju skaits pieaugs tikai nedaudz (par 4 926 personām), tas būtiski neietekmēs kopējo pašvaldības sociālā dienesta klientu skaitu. 2.tabula. Prognozētā GMI pabalsta saņēmēju skaita dinamika 2019. – 2023.gadā (pie GMI līmeņa 64 *euro)*.

|  |  |  |  |  |  |
| --- | --- | --- | --- | --- | --- |
|  | **2019** | **2020** | **2021** | **2022** | **2023** |
| **GMI pabalstu saņēmušo personu skaits** | 19 153 | 24 079 | 22 126 | 20 333 | 18 647 |

 |
| 2. | Tiesiskā regulējuma ietekme uz tautsaimniecību un administratīvo slogu | Noteikuma projektam nebūs ietekmes uz tautsaimniecību, kā arī uz kopējo administratīvo slogu. |
| 3. | Administratīvo izmaksu monetārs novērtējums | Fiziskām personām, kuras pretendē uz GMI pabalstu un pašvaldību sociālā dienesta sociālā darba speciālistiem, kuri aprēķinās GMI pabalsta apmēru, nebūs papildu administratīvo izmaksu. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Noteikumu projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Pašvaldību saistošie noteikumi par sociālās palīdzības pabalstiem, ja tajos noteikti sadarbības ar klientu nosacījumi. |
| 2. | Atbildīgā institūcija | Pašvaldību domes. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Noteikumu projekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts un tā sākotnējās ietekmes novērtējuma ziņojums (anotācija) 2020.gada 24.janvārī ievietots Labklājības ministrijas tīmekļvietnē  <http://www.lm.gov.lv/lv/aktuali/lm-dokumentu-projekti>sadaļā “Sabiedrības līdzdalība” un Valsts kancelejas tīmekļa vietnē sadaļā “Ministru kabineta diskusiju dokumenti” <https://www.mk.gov.lv/content/ministru-kabineta-diskusiju-dokumenti>, aicinot sabiedrību izteikt savu viedokli par projektu līdz 2020.gada 7.februārim. |
| 2. | Sabiedrības līdzdalība projekta izstrādē | Priekšlikumus par noteikumu projekta 7. un 9.punktu izteica Rīgas domes Labklājības departaments un viedokli par anotācijas I. sadaļas 1.punktā izteikto pamatojumu grozījumiem - Rīgas Sociālais dienests. |
| 3. | Sabiedrības līdzdalības rezultāti | Priekšlikumi daļēji ņemti vērā.  |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pašvaldību domes un sociālie dienesti. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekta izpilde tiks veikta esošo funkciju un uzdevumu ietvaros. Projekta izpildes rezultātā nav paredzēta esošu institūciju likvidācija vai reorganizācija. Projektā paredzētais tiks īstenots līdzšinējā kārtībā un apjomā, iestāžu funkcijas un uzdevumi netiek paplašināti, papildus cilvēkresursi nav nepieciešami. |
| 3. | Cita informācija | Nav  |

Labklājības ministre R.Petraviča

Pavasare 67012661

maruta.pavasare@lm.gov.lv

1. Sociālo pakalpojumu un sociālās palīdzības likuma 36.panta otrā daļa. [↑](#footnote-ref-1)
2. Sociālo pakalpojumu un sociālās palīdzības likuma 7.panta 1.punkts. [↑](#footnote-ref-2)